תמרה מיאלניק

תמרה מיאלניק (נולדה ב-10 בנובמבר 1947) היא רקדנית, כוריאוגרפית ישראלית וזמרת יידית, מייסדת להקת תיאטרון מחול ירושלים, זוכת פרס שר החינוך ליוצרים בתחומי התרבות היהודית בשנת 2016,<ref></ref> וזוכת פרס יקירת ירושלים למחול לשנת 2007.

== ביוגרפיה ==
מיאלניק נולדה בבריסל שבבלגיה, להורים ניצולי שואה: ישראל לרר וציפורה לבית קליינהנדלר (ניצולת מחנות הריכוז אושוויץ, רוונסבריק, ופוגרום קיילצה). לאחר פטירתם בשנות ה-60, תמרה אומצה על ידי הגב' מרים לונסקי-כץ (אשת חינוך ומייסדת תיאטרון יידיש שפעלה בבריסל),<ref></ref> שם החלה תמרה את דרכה הבימתית כזמרת וכשחקנית יידית.

בשנת 1966 הקימה להקת ריקודי עם כחלק מפעילותה במרכז הקהילתי על שם בן-גוריון . במקביל, הדריכה בתנועת הנוער של השומר הצעיר ונשלחה מטעמה ללונדון, להרקיד בפסטיבל תנועות הנוער הציוניות של אירופה. שם פגשה מיאלניק את בעלה לעתיד דב מיאלניק שנשלח להיות אקורדיוניסט בפסטיבל מטעם תנועת הנוער איחוד הבונים מפריז.

בשנת 1969 סיימה מיאלניק את לימודיה בסמינר למורים בבריסל, והקימה את הקברט Le Chat écarlate.<ref></ref>

בין השנים 1970–1971 מיאלניק התגוררה בפריז וייסדה להקת ריקודי עם, במקביל לפעילותה במחלקת הנוער והחלוץ מטעם הסוכנות היהודית בפריז. בנוסף, הופיעה כזמרת יידית ברחבי אירופה.

בגיל 24 שנים, ב-19 באוקטובר 1971, עלתה לישראל. לראשונה בחייה, החלה לימודי מחול (בלט קלאסי, מחול מודרני וכוריאוגרפיה) באקדמיה למוסיקה ומחול ע"ש רובין בירושלים.

בין השנים 1972–1974 רקדה תמרה ב"להקת ירושלים למחול בן זמננו", להקתה של חסיה לוי אגרון.

בשנת 1975 מיאלניק הקימה עם הכוריאוגרפית פלורה קושמן את להקת המחול של "גלריית תיאטרון ירושלים" שהפכה ב-1977 לסדנת המחול הירושלמית.<ref></ref><ref></ref>

בשנת 1976 הקימה מיאלניק, בשיתוף עם איש החינוך והפולקלור שלום חרמון, את מגמת המחול הראשונה בארץ בבית הספר התיכון של האקדמיה למוסיקה ומחול, לבקשתה של הגב' חסיה לוי אגרון.<ref></ref><ref name=":0"></ref>

בתחילת שנות ה-80 הייתה תמרה בחזית בימת הפרינג' בארץ. תמרה יצרה והופיעה במספר לא מבוטל של יצירות החוקרות את התרבות והזהות היהודית דרך מחול, שירה, זמרה, ומשחק ובשילוב השפה יידיש.<ref></ref><ref name=":2" /><ref></ref><ref></ref>

בשנת 1985, יחד עם בעלה דב מיאלניק (מוזיקאי ומעצב תאורה, זוכה פרס הבמה לילדים ונוער לשנת 2006) ייסדה את תיאטרון מחול ירושלים.<ref name=":1"></ref> באותה השנה, זכתה במלגת קרן התרבות אמריקה – ישראל ע"ש שרת על פועלה כמורה, ומקימת מגמת המחול הראשונה.

ב־1989 זכתה תמרה בפרס על שם גרטרוד קראוס עבור יצירתה 'צחוק עשה לי',<ref name=":0" /> וב־2007 זכתה בתואר "יקירת העיר ירושלים למחול" על תרומתה לפיתוח וקידום תחום המחול בירושלים, ביצירתה ובכך שהעמידה דורות רבים של רקדנים.

ב-2012 הקימה מיאלניק את תמ"י (תיאטרון מחול יהודי), להקת מחול המיועדת למגזר הדתי.<ref></ref> ובשנת 2016, זכתה מיאלניק בפרס שר החינוך ליוצרים בתחומי התרבות היהודית על פעילותה רבת השנים ויצירתה האמנותית העוסקת בסוגיית הזהות היהודית.

מנימוקי השופטים בוועדה: "על פועלה ב-40 השנים האחרונות ועל העשייה הרבה בפיתוח תחום המחול, על הקמה וניהול מגמת המחול הראשונה בירושלים. בהקמת להקת מחול דתית, לפני כשלש שנים, נתנה הגב' תמרה מיאלניק אפשרות לרקדניות לבטא את כישוריהן עם חומרים כוריאוגרפיים התואם את הלך רוחן ובכך מילאה חלל שנפער עם השנים בתחום המחול בקרב המגזר האמוני."<ref></ref>

== מיצירותיה המפורסמות ==
תמרה מיאלניק רוקדת ביצירתה "בבואות" 1985
* מכורה שלי (1972)
* במעגל הזמן (1973)
* אדג'ו (1974)
* ולא ילמדו עוד מלחמה (1975)
* אוד מצל מאש (1978)
* בבואות (1979)<ref name=":2"></ref>
* דפי מחברת (1982)
* שלוש מחשבות מאת ר' נחמן מברסלב (1984)<ref></ref>
* צחוק עשה לי (1987)
* הלולין מויטבסק (1988)
* ההליכה לקיסריה (1991)
* דרך בית לחם (1992)<ref name=":0" />
* צעדים (1998)<ref name=":1" />
* היה היה (2004)<ref name=":1" />
* כשאגדל להיות קטן (2007)<ref></ref>

== קישורים חיצוניים ==

* רינה גלוק וטלי אשל, שיחות על המחול בישראל, [https://www.youtube.com/watch?v=y3o6s_3hKMM שיחה עם תמרה מיאלניק]
* נעמי אלטרץ, [https://www.youtube.com/watch?v=v4icYMBs_Us תמרה מיאלניק]
* ידין מילר, [https://www.youtube.com/watch?v=urV8NIpL2fY תמרה מיאלניק]
* שנתון 1981, [https://www.israeldance-diaries.co.il/wp-content/uploads/2018/10/שנתון-1981-צילומים-מכווץ.pdf 'בבואות'], עמ' 10
* שרון טוראל, מחול עכשיו, [https://www.israeldance-diaries.co.il/wp-content/uploads/2022/03/מחול_עכשיו_41.pdf תמרה מיאלניק- שלוש מחשבות: זהות יצירה והוראה], פברואר 2022
* 
* [https://www.jpost.com/author/marion-fischel Marion Fischel], [https://www.jpost.com/arts-and-culture/arts/the-mother-of-modern-yiddish-dance-births-a-dati-troupe The mother of modern Yiddish dance births a dati troupe]
* Claudine Douillet, [https://www1.alliancefr.com/uncategorized/empreintes-tamara-mielnik-50295 Empreintes : Tamara Mielnik]
* ד"ר גליה דוכין-אריאלי, [https://www.tribalart-culture.co.il/wp-content/uploads/2018/07/London-lecture-Dr.-Galia-Duchin-Arieli.pdf The holocaust as reflected in israeli art music], עמ' 6
* European Holocaust Research Infrastructure, [https://portal.ehri-project.eu/virtual/be-ara-b-b-6-lounsky-kac-marjam/be-002122-be_mjb_fonds_lounsky_kac מרים לונסקי-כץ אשת חינוך ומייסדת תיאטרון יידיש בבריסל]

==הערות שוליים==

קטגוריה:רקדניות ישראליות
קטגוריה:רקדניות יהודיות
קטגוריה:כוריאוגרפיות ישראליות
קטגוריה:זמרות השרות ביידיש
קטגוריה:ישראליות ילידות בלגיה
קטגוריה:זוכות פרס שר החינוך לתרבות יהודית
קטגוריה:יקירות ירושלים